

* *ŠTO JE HPV ?*

*Humani papilomavirusi (HPV) su virusi koji uzrokuju bradavice i abnormalan rast tkiva. Postoji više od 100 tipova humanih papilomavirusa, od kojih su neki povezani sa genitalnim karcinomima. Tipovi HPV-a 16 i 18 uzrokuju otprilike 70 %, a tipovi 16, 18, 31, 33, 45, 52 i 58 otprilike 90% karcinoma vrata maternice (cerviksa). Većina HPV infekcija ne uzrokuje simptome i prolazi sama od sebe.*

*No HPV može uzrokovati karcinom cerviksa kod žena. Karcinom cerviksa je drugi uzrok smrti kod žena diljem svijeta. Prema Registru za rak Hrvatskog zavoda za javno zdravstvo u Hrvatskoj svake godine oboli oko 350 žena od invazivnog karcinoma cerviksa , a preko 100 ih umre.*

* *ZAŠTO SE CIJEPITI ?*

*HPV cjepivo namijenjeno za cijepljenje učenika i učenica sadrži tipove HPV-a 6, 11, 16, 18, 31, 33, 45, 52 i 58 i dostupno je pod nazivom Gardasil 9.*

*Koristi se u svrhu zaštite od karcinoma cerviksa , premalignih lezija (abnormalan rast stanica ) u genitalnom području (cerviks, stidnica/vulva ili rodnica/vagina) i bradavica anogenitalnog područja uzrokovanih određenim tipovima humanog papilomavirusa. Očekuje se da je zaštita HPV cjepivom dugotrajna. Međutim, cijepljenje nije zamjena za probir raka vrata maternice. Žene i dalje trebaju ići na ginekološke preglede i citološki bris (Papa test). Ovo cjepivo sprječava oko 70-80% premalignih promjena na cerviksu i oko 90% anogenitalnih bradavica.*

* *KOME SE PREPORUČA CIJEPLJENJE PROTIV HPV-a I KADA ?*

*Ovo HPV cjepivo koristi se u žena i djevojaka , mladića i muškaraca u dobi od devet godina nadalje. Djevojčice i dječaci u dobi do uključujući 14 godina primaju dvije doze cjepiva u razmaku od šest mjeseci. Nakon petnaestog rođendana cjepivo se prima u tri doze. Preporučuje se razmak od dva mjeseca između prve i druge doze, te četiri mjeseca između druge i treće doze. Razmaci između doza mogu biti dulji, a preporučuje sve tri doze primiti unutar 12 mjeseci. HPV cjepivo se smije primjenjivati istovremeno s drugim cjepivima.*

## Protiv HPV-a besplatno se mogu cijepiti svi učenici i učenice osmih razreda osnovne.

## Ostale učenice i učenici, te redovite studentice i studenti mogu se također besplatno cijepiti kod nadležnog školskog liječnika.

## Oni koji koji nisu u školskom sustavu mogu se cijepiti u epidemiološkim ambulantama nadležnog zavoda za javno zdravstvo.

## *Ostale informacije o dobrovoljnom i besplatnom cijepljenju možete dobiti kod nadležnog školskog liječnika*



 kliknuti na link – video

 [**https://youtu.be/CMnGoUICZPg**](https://youtu.be/CMnGoUICZPg)

**Saznajte sve što možete.**

**Učinite sve što možete.**

**Osigurajte najbolju zaštitu koju možete.**

ZZJZ OSJEČKO-BARANJSKE ŽUPANIJE-ŠKOLSKA MEDICINA

* Liječnica: Dalija Doljanac
* Med. sestra: Mirela Karšić

Javiti se srijedom poslijepodne od 14:00-18:00 h

Tel.: - 031-225-752

E-mail adresa: skolska.osijek5@gmail.com

Drinska 8, Osijek